|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 48 76  ounz@vojvodinа.gov.rs | | |
|  | ЧИСЛО: 000146273 2024 09427 001 002 000 001 | ДАТУМ: 24.4.2024. року |

На основи членa 15, 16. пасус 5. и 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/2016, 29/17, 24/19, 66/20 и 38/21), члeн 11. рoздїл 6. и член 23. пасус 1. и 4. Покраїнскей скупштинскей одлуки о буджету Автономней покраїни Войводини за 2024. рок («Службени новини АПВ», число 45/23), члена 12. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини («Службени новини АПВ», число 7/23 и 5/24), а по запровадзеним Конкурсу за финансованє и софинансованє програмох и проєктох у обласци образованя у АП Войводини у 2024. року – финансованє и софинансованє програмох и проєктох у обласци основного и штреднього образованя у АП Войводини у 2024. року («Службени новини АПВ») число: 7/24) покраїнски секретар за образованє, предписаня, управу и национални меншини – национални заєднїци, п р и н о ш и

**РИШЕНЄ**

**О РОЗПОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ - НАЦИОНАЛНИ ЗАЄДНЇЦИ**

**ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ**

**У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ**

**У АП ВОЙВОДИНИ У 2024. РОКУ**

**I**

Зоз тим ришеньом ше утвердзує розподзельованє буджетних средствох Покраїнского секретарияту за образованє, предписаня, управу и национални меншини – национални заєднїци по Конкурсу за финансованє и софинансованє програмох и проєктох у обласци образованя у АП Войводини у 2024. року – финансованє и софинансованє програмох и проєктох у обласци основного и штреднього образованя у АП Войводини у 2024. року («Службени новини АПВ», число: 7/24) — (у дальшим тексту: Конкурс).

**II**

Зоз Конкурсом опредзелєни вкупно **13.701.000,00 динари** за наменку з точки I того ришеня, а розподзелєни 13.631.000,00 динари, и то:

* за установи основного образованя и за реґионални центри – опредзелєна и розподзелєна сума 7.636.000,00 динари;
* за установи штреднього образованя и за реґионални центри – опредзелєна сума виноши 3.500.000,00 динари, а розподзелєни 3.430.000,00 динари. Нєрозподзелєни остали 70.000, 00 динари бо єдна штредня школа одступела од реализациї програми/проєкту;
* за здруженя, програми и проєкти на уровню основного образованя – опредзелєна и розподзелєна сума виноши 1.400.000,00 динари и
* за здруженя, за програми и проєкти на уровню штреднього образованя – опредзелєна и розподзелєна сума виноши 1.165.000,00 динари.

Средства ше одобрує установом основного и штреднього образованя на териториї АП Войводини чий снователь Република Сербия, автономна покраїна або єдинка локалней самоуправи, реґионалним центром за професионални розвой занятих у образованю зоз шедзиском на териториї АП Войводини, як и здруженьом зоз шедзиском на териториї АП Войводини, хтори як єден з цильох здружованя предвидзели и активносци у обласци образованя (у дальшим тексту: хасновательом).

**III**

Розподзельованє средствох зоз точки II того ришеня по установох и здруженьох, чийо шедзиско у АП Войводини приказане у Прилогу хтори видруковани зоз тим ришеньом и його є часц (Розподзельованє средствох за финансованє и софинансованє програмох и проєктох у обласци основного и штреднього образованя у АП Войводини за 2024. рок – Таблїчки 1-4).

**IV**

Средства з точки II того ришеня предвидзени з Покраїнску скупштинску одлуку о буджету Автономней покраїни Войводини за 2024. рок («Службени новини АПВ», число 45/23) у рамикох Роздїлу 06 – Покраїнски секретарият за образованє, предписаня, управу и национални меншини – национални заєднїци, Програма 2003 – Основне образованє, Програмна активносц 1004 – Дзвиганє квалитету основного образованя, функционална класификация 910 – Предшколске и основне образованє, жридло финансованя 01 00 – Общи приходи и приманя буджету, економска класификация 4631 – Чечуци трансфери иншим уровньом власци и Програма 2004 – Штреднє образованє, Програмна активносц 1002 – Дзвиганє квалитету штреднього образованя, функционална класификация 920 – Штреднє образованє, жридло финансованя 01 00 – Общи приходи и приманя буджету, економска класификация, 4631 – Чечуци трансфери иншим уровньом власци у складзе зоз прилївом средствох до буджету АП Войводини, односно ликвиднима можлївосцами.

**V**

Секретарият **информує хасновательох** о розподзельованю средствох хторе утвердзене з тим ришеньом.

**VI**

Секретарият обовязку ґу хасновательом превежнє **на основи електронски подписаного контракту.**

**VII**

Тото ришенє конєчне и процив нього нє мож хасновац правне средство.

**VIII**

За вивершенє того ришеня ше задлужує Сектор за материялно-финансийни роботи Секретарияту.

**Ришенє доручиц:**

1. Сектору за материялно-финансийни роботи Секретарияту
2. Архиви

**ПОКРАЇНСКИ СЕКРЕТАР,**

**Жолт Сакалаш**